Pilvik

Pilvik (Russula) on pilvikuliste sugukonda kuuluv seente perekond. Pilvikute viljakehad on lihakad, kübara ja keskse jalaga, keskmised kuni suured. Erinevalt riisikatest pole pilvikutel piimmahla. Seenekübarad on enamasti väga värviküllased, haprad, rabedad, valdavalt õhukeselihalised. Kübara alaküljel on eoslehekesed, mis on enamasti jalale kinnitunud või külge kasvanud, harvem laskuvad. Loor ja tupp puuduvad. Pilvikute maitse on kibe või mahe. Kasvavad kõikjal metsades ja puisniitudel, nii mineraal- kui soostuval pinnasel. Kõik pilvikud on mükoriisaseened, tihti väga kitsalt spetsialiseeritud. Tegu on tuntud ja hinnatud söögiseentega. Üldiselt saab pilvikud maitse alusel jagada kolme rühma: mahedamaitselised liigid, mida saab metsavärskelt toiduks valmistada, kibekad, mida on enne söömist vaja kupatada, ning ebameeldiva kopitanud lõhna ja maitsega liigid, mida ei saagi süüa. Ohtlikult mürgiseid liike meie pilvikute seas ei esine. On küll üksikuid kirbe maitsega liike, mis metsavärskelt sööduna võivad seedehäireid põhjustada, kuid nende probleemne mõju kaob kupatamisel. 2004. aasta seisuga oli Eestis määratud 45 liiki pilvikuid, tegelik arv on ilmselt umbes 200, kuna suure varieeruvuse ja välise sarnasuse tõttu valmistab nende määramine isegi spetsialistidele raskusi. Russula acetolens – äädikpilvik Russula acrifolia – kibedalehine pilvik Russula adusta – mustjas pilvik, tuhm pilvik Russula aeruginea – kasepilvik Russula albonigra – mustvalge pilvik Russula alnetorum – lepapilvik Russula amarissima – põletav pilvik Russula aquosa – lodupilvik Russula atropurpurea – punane pilvik, tume pilvik Russula aurea – kuldpilvik Russula azurea – ametüstpilvik Russula badia – ruske pilvik Russula betularum – eharoosa pilvik Russula blackfordiae – kollajalg-pilvik, kolletuv pilvik, purpurpilvik Russula caerulea – sinipilvik, sinine pilvik Russula cessans – liivapilvik Russula chloroides – rohelehine pilvik Russula claroflava – kollane pilvik Russula consobrina – hõimpilvik Russula cremeoavellanea – pude pilvik Russula cuprea – kibe pilvik Russula cyanoxantha – siniroheline pilvik, sinikollane pilvik Russula decolorans – tuhmuv pilvik, tuhm pilvik, hallikas pilvik Russula delica – kuiv pilvik Russula densifolia – tihedalehine pilvik, tihelehine pilvik Russula elaeodes – rohepilvik Russula emetica – kirbe pilvik, okseseen Russula favrei – Favre pilvik Russula fellea – ookerkollane pilvik Russula firmula – kõrvepilvik Russula foetens – haisev pilvik, lõhnav pilvik Russula fragilis – habras pilvik, rabe pilvik Russula gracilis – sale pilvik, õrn pilvik Russula gracillima – õrn pilvik Russula grisea – oliivhall pilvik Russula integra – pruun pilvik Russula intermedia – Lundelli pilvik Russula lepida – roosa pilvik Russula livida – rohekas pilvik Russula luteotacta – kollaselaiguline pilvik Russula maculata – täpiline pilvik Russula mustelina – kärppilvik Russula nauseosa – pehme pilvik Russula nigricans – must pilvik Russula ochroleuca – paatjas pilvik Russula olivacea – oliivpilvik Russula paludosa – soopilvik Russula parazurea – kirmeline pilvik Russula pectinata – rihvelpilvik, rihvaljas pilvik Russula pectinatoides – kammpilvik, ka Russula recondita Russula persicina – karmiinpilvik, pleekpilvik Russula polychroma – pruun pilvik, punane nõmmeseen Russula pseudointegra – tammepilvik Russula puellaris – vahapilvik, vahajas pilvik Russula pulchella – kahkjas pilvik, pleekuv pilvik Russula queletii – kuusepilvik Russula rhodopus – punajalg-pilvik Russula risigallina – rebupilvik Russula romelli – Romelli pilvik Russula sanguinaria – verev pilvik Russula sardonia – safranpilvik, sidrunlehine pilvik Russula velenovskyi – tellispunane pilvik Russula vesca – mage pilvik, söögipilvik Russula vinosa – veinpunane pilvik Russula violeipes – lillajalg-pilvik Russula virescens – areoolpilvik Russula xerampelina – ere pilvik Russula brevipes Niitla, T., Jeletsky, E., Korzets, V. Korilase käsiraamat, Nõiaraamat, 2004, lk 70